Omkring 1000 færgepassagerer er strandet i Hirtshals på grund af storm.

De mange passagerer skulle have været med Color Lines færger til Norge, men alle færgeafgange fra Hirtshals er aflyst på grund af storm i Skagerak. Nu sidder passagererne og venter på Hotel Fyrklit i Hirtshals, og har tidligst udsigt til at komme hjem på søndag, oplyser bookingchef hos Color Line Lars Petersen til TV2/Nord.